Робинсън Джефърс
Радост

Превод от английски: Николай Попов, —

chitanka.info

При все че радостта е по-добра от мъката, радостта не е велика;

спокойствието е велико, силата.

Звездите не горят от радост и не от радост лешоядът

платната сиви си разпуща високо там,

над планината; и не от радост планината

стои безмълвна, а времето като вода

дълбае дългите й склонове. „Не съм звезда, ни планина,

ни птица; аз търся радост.“

Това е твойта слабост: нали накрая тишина

ще легне и над твоите търсещи очи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.